Source: https://www.noveaspi.sk/products/lawText/1/39345/1/2
Timestamp: 2018-02-19 07:58:22+00:00

Document:
321/1991 Zb. - , ktorým sa ustanovujú podmienky a spôsob navr... | Nové ASPI | Wolters Kluwer SR, s.r.o.
§ 1-8 321/1991 Zb. NARIADENIE VLÁDY
§ 2 Oprávnené organizácie
§ 3 Povinné organizácie
§ 4 Majetkové práva
§ 5 Podmienky navrátenia majetkových práv
§ 6 Spôsob navrátenia majetkových práv
§ 7 Záverečné ustanovenie
321/1991 Zb. o navrátení majetkových práv dobrovoľným telových. organizáciám
Nariadenie č. 321/1991 Zb., , ktorým sa ustanovujú podmienky a spôsob navrátenia majetkových práv dobrovoľným telovýchovným organizáciám, Vlády Slovenskej republiky.
59/1991 Sbírky zákonů na strane 1383.
321/1991 Zb.
z 9. júla 1991,
ktorým sa ustanovujú podmienky a spôsob navrátenia majetkových práv dobrovoľným telovýchovným organizáciám
Vláda Slovenskej republiky podľa § 3 zákona č. 173/1990 Zb., ktorým sa zrušuje zákon č. 68/1956 Zb. o organizácii telesnej výchovy a ktorým sa upravujú niektoré ďalšie vzťahy týkajúce sa dobrovoľných telovýchovných organizácií, nariaďuje:
Toto nariadenie upravuje podmienky a spôsob navrátenia majetkových práv podľa zákona č. 173/1990 Zb., ktorým sa zrušuje zákon č. 68/1956 Zb. o organizácii telesnej výchovy a ktorým sa upravujú niektoré ďalšie vzťahy týkajúce sa dobrovoľných telovýchovných organizácií, v znení zákona č. 247/1991 Zb.
Oprávnenými znovu vzniknutými telovýchovnými organizáciami, ktoré existovali ako samostatné právnické osoby k 31. marcu 1948, sú:
a) Česko-Slovenská obec Sokolská a jej župy, telovýchovné jednoty, kluby a spolky,
b) Slovenský orol,
c) Klub slovenských turistov,
d) ostatné znovu vzniknuté dobrovoľné telovýchovné organizácie.
Povinné organizácie
Organizáciami, ktoré sú povinné na území Slovenskej republiky vrátiť majetkové práva, sú právni nástupcovia Česko-Slovenského zväzu telesnej výchovy, a to:
a) Slovenské združenie telesnej kultúry,
b) telovýchovné jednoty.
(1) Majetkovými právami pre účely tohto nariadenia sa rozumejú práva k hnuteľným veciam a nehnuteľným veciam.
(2) Majetkové práva vyplývajúce z § 1 uplatní oprávnená organizácia u povinnej organizácie. 1)
(3) Majetkové práva sa navracajú znovu vzniknutým oprávneným organizáciám. 1)
Podmienky navrátenia majetkových práv
(1) Odňaté majetkové práva sa navracajú na základe písomnej žiadosti oprávnenej organizácie predloženej povinnej organizácii v lehote ustanovenej osobitným zákonom. 1) K písomnej žiadosti oprávnená organizácia priloží
a) doklad o registrácii, 2)
b) súpis hnuteľných a nehnuteľných vecí, ako aj majetkových práv, podľa stavu k 31. marcu 1948,
c) pri nehnuteľnom majetku doklad o vlastníctve k 31. marcu 1948, a to výpis z pozemkovej knihy.
(2) Majetkové práva k hnuteľným veciam sa navracajú len k jestvujúcim pôvodným veciam. Majetkové práva sa navracajú v stave ku dňu účinnosti tohto nariadenia.
Spôsob navrátenia majetkových práv
(1) Povinná organizácia uzavrie s oprávnenou organizáciou do 30 dní od doručenia písomnej žiadosti na navrátenie majetkových práv dohodu o spôsobe navrátenia majetkových práv.
(2) Ak povinná organizácia uzavrela zmluvu o vykonaní stavebných prác, rekonštrukcie alebo modernizácie vydávanej nehnuteľnosti, prípadne inú zmluvu týkajúcu sa navrátených majetkových práv, musí byť v dohode o spôsobe navrátenia majetkových práv medzi oprávnenou a povinnou organizáciou obsiahnuté, v akom rozsahu preberá oprávnená organizácia práva a záväzky z tejto zmluvy.
(3) Pozemok, na ktorom bola zriadená trvalá stavba po 31. marci 1948, zostáva v užívaní organizácie, ktorá zriadila stavbu; na úhradu za užívanie pozemku sa vzťahujú osobitné predpisy. 3)
(4) Stavby, ktoré zásadnou stavebnou úpravou stratili svoj pôvodný stavebno-technický charakter, sa nevydávajú.
(5) Oprávnená organizácia predloží príslušnému stredisku geodézie a kartografie do 60 dní od uzavretia dohody o spôsobe navrátenia majetkových práv návrh na zápis tohto majetku do evidencie nehnuteľností. 4)
(1) Povinná organizácia navráti oprávnenej organizácii jej majetkové práva najneskôr do 30 dní od platnosti dohody o spôsobe navrátenia majetkových práv.
(2) Povinná organizácia zaobchádza s odňatými majetkovými právami so starostlivosťou riadneho hospodára až do navrátenia majetkových práv oprávnenej organizácii.
1) § 2 zákona č. 173/1990 Zb., ktorým sa zrušuje zákon č. 68/1956 Zb. a ktorým sa upravujú niektoré ďalšie vzťahy týkajúce sa dobrovoľných telovýchovných organizácií, v znení zákona č. 247/1991 Zb.
2) Zákon č. 83/1990 Zb. o združovaní občanov v znení zákona č. 300/1990 Zb., ktorým sa mení a dopĺňa zákon č. 83/1990 Zb. o združovaní občanov.
3) Vyhláška Ministerstva financií, cien a miezd Slovenskej socialistickej republiky č. 205/1988 Zb. o cenách stavieb, pozemkov, trvalých porastov, úhradách za zriadenie práva osobného užívania pozemkov a o náhradách za dočasné užívanie pozemkov v znení vyhlášky č. 289/1990 Zb. a vyhlášky č. 101/1991 Zb.
4) Zákon č. 22/1964 Zb. o evidencii nehnuteľností.

References: § 1

§ 2

§ 3

§ 4

§ 5

§ 6

§ 7
 § 3
 § 1
 § 2